SPRÁVA ZO ZAHRANIČNEJ PRACOVNEJ CESTY č.   19   / 2017

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky 

2.  Zahraničná pracovná cesta:
Belgické kráľovstvo, 1.2. (00:01) – 28.2.2017 (23:59)
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci február 2017 sa riadil základným dokumentom – Štatút Styčnej kancelárie pre výskum a vývoj v Bruseli. Keďže sa v kancelárii uskutočnili personálne zmeny, nebol ešte urobený plán činnosti na rok 2017, ktorý je potrebné v najbližších dňoch vypracovať v spolupráci s novým vedúcim kancelárie. 
Nakoľko do marca 2017 trvá projekt SECID, na ktorý sme získali financovanie z Horizontu 2020 a ktorého som projektová manažérka, v mesiaci február som mala na starosti prípravu draftu Final Paper with Recommendations, ktorý bude finálnym výstupom projektu. Okrem iného tiež vrcholia všetky uzávierky administratívy. 
V mesiaci február som pripravovala štatistiky o účasti Slovenska v Horizonte 2020,  hlavných problémoch a úspechoch našich slovenských vedcov v rámcovom programe. Štatistiky následne poslúžili ako podklad pre rozhovor, ktorý som robila pre Projekt To dá rozum, ktorého cieľom je navrhnúť reformu vzdelávania od predškolskej výchovy po vysokú školu, vrátane vysokoškolskej vedy. 
V mesiaci február som sa tiež v Bruseli stretla so štátnym tajomníkom MŠVVaŠ SR, p Krajňákom, s ktorým sme preberali budúcnosť Styčnej kancelárie, ako aj účasť Slovenska v rámcových programoch a hlavné priority, na ktoré by sme sa mali v najbližšom období sústrediť. 
V neposlednom rade som sa stretla so zástupkyňou UKRO, s ktorou som si vymenila aktuálne informácie ohľadne Brexitu, účasti britských vedcov v Horizonte 2020 a stave negociácií, ktoré momentálne prebiehajú medzi vládou Veľkej Británie a Európskou komisiou ohľadne MFF a FP9. 
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 

Podpora zapájania sa do medzinárodných projektov a pri ich implementácii
Ako v každom mesiaci, tak aj za mesiac január som poslala informácie, ktoré sa týkali blížiacich sa medzinárodných konferencií, seminárov a brokerage podujatí, ktoré by boli výbornou príležitosťou pre slovenské subjekty a zástupcov slovenských univerzít na zoznámenie sa a vymenenie si kontaktov s potenciálnymi medzinárodnými partnermi pre budúcu spoluprácu v H2020 projektoch. Zároveň som za mesiac február pripravovala newsletter, ktorý informuje o novinkách v oblasti vedy, výskumu a inovácií a tiež nadchádzajúcich podujatiach. 
Okrem iného som konzultovala projekty v oblasti MSCA a zisťovala možnosti pre zapijenie sa slovenských vedcov do výziev v Horizonte 2020. 
Pre lepšie zapojenie slovenských subjektov do rámcového programu pripravujeme už deuhý réning projektových manažérov, ktorým nadviažeme na pilotné trojdňové školenie, ktoré organizujeme v spolupráci s ďalšími kanceláriami krajín V4. Druhý tréning by sa mal uskutočniť v apríli 2017 a registráciu a podávanie prihlášok čoskoro otvoríme pre prípadných záujemcov. Školenie poskytne vybraným účastníkom prehľad hlavných informácií, ktoré potrebuje vedieť účastník pri príprave projektu. Aby to však nebol len jeden z „informačných dní“, školenie má za cieľ oboznámiť detailne účastníkov s procesom vytvárania programov Horizontu 2020, s fungovaním JPIs, PPPs, KITs, ETP, či detailne prezentovať otázky týkajúce sa duševného vlastníctva, otázok rodovej rovnosti a iných prierezových tém. Okrem iného bude tento tréning zahŕňať tiež stretnutia s projektovými manažérmi a officermi z EK a iné networkingové akcií.  
Účasť na konferenciách, seminároch a programových výboroch 
Prehľad všetkých podujatí, seminárov a stretnutí, ktoré som absolvovala za mesiac február je uvedený v časti 4 tejto správy. 
Vo februári som sa zúčastnila niekoľko podujatí, avšak jedno z hlavných bola akcia organizovaná Európskou komisiou- H2020-Performance and Simplification, kde komisár Carlos Moedas predstavil balík opatrení pre naplnenie cieľov Európskej komisie zjednodušiť účasť a znížiť administratívnu záťaž  účastníkov v Horizonte 2020. Balíček nových opatrení sa týka pravidiel financovania, ktoré budú redukovať administratívne náklady účastníkov a pomáhať predchádzať chybám v účtovníctve. Hlavné zmeny zahŕňajú: 
1. Revíziu Modelovej grantovej dohody Horizontu 2020 (Model Grant Agreement), ktorá prináša novú definíciu "additional remuneration" pre výskumníkov a tiež zjednodušenie hradenia iných nákladov v projektoch Horizontu 2020. Podľa nových pravidiel, tak dostane každý výskumník minimálne taký plat, aký má pri účasti na projekte financovanom z národných zdrojov, s tým, že bude tiež oprávnený dostať dodatočný bonus vo výške 8000 € za rok. 
2. Zefektívnenie pracovného programu H2020 na obdobie 2018-2020. Viac ako kedykoľvek predtým sa bude posledný pracovný program Horizontu 2020 sústrediť na kľúčové priority. Bude tam menej tém a menej výziev. Cieľom je maximalizovať dopad ale tiež aj zaistiť, že stakeholderi budú môcť jednoducho nájsť svoje témy záujmu.
3. Urobenie programu relevantnejším a prístupnejším aj pre start-upy a inovátorov a dať ho viac do súladu s cieľmi  Start-up a Scale-up iniciatívy.  V druhej polovici sa tak Horizont 2020 zameria viac na prelomové inovácie, ktoré majú potenciál pre svoje rozširovanie a zváži tiež aj posilnenie tohto prístupu v budúcnosti cez Európsku inovačnú radu. Prípravne akcie v H2020 pracovnom programe 2018-2020 budú zahŕňať úpravu SME nástroja, tak aby sa podporili inovácie v akejkoľvek oblasti, na rozdiel od vopred stanovených tém a zavedených pohovorov  na hodnotenie najsľubnejších projektových návrhov. Komisia tiež zlepší navigačné online nástroje,  aby tak uľahčila prístup do programu pre inovátorov.
4. Širšie použitie paušálneho projektového financovia má potenciál výrazne redukovať administratívnu záťaž účastníkov –projekty zameriavať pevne na výskum a inovácie, posilnenie dopadov a zníženie miery finančných chýb. Toto je tiež v súlade s prioritami EK s Rozpočtom zameranom na výsledky. Paušálne financovanie má za cieľ presmerovať zameranie sa na sledovanie vkladov na monitorovanie výkonu a výstupov projektu, pokrytie celého projektového cyklu, vrátane nových spôsobov ex-post auditov. Viac informácií tu.
Spreading excellence and widening participation 
Jedno z ďalších dôležitých podujatí bola akcia zameraná na H2020 nástroje podporujúce rozširovanie účasti a šírenie excelencie (SEWP) a ich budúcnosť v FP9. Podujatie bolo zamerané na doterajšie úspechy niektorých nástrojov SEWP a najmä na ich budúcnosť. Veľmi podstatná bola zmena preplácania nákladov, ktorej potreba zaznela na seminári niekoľko krát. Okrem iného bolo jasne poukázané na fakt, že napriek tomu, že priepasť vo vedeckej excelencii medzi EU13 a EU15 sa zmenšuje, rovnako aj miera investície súkromných podnikov do vedy a výskumu, účasť krajín EÚ13 v H2020 je stále nižšia. Za týmto faktom povenovali rečníci štyri hlavné faktory – nízka miera investovania do V&V na národnej úrovni; únik mozgov a málo atraktívne prostredie; uzavreté kluby a málo efektívne V&V národné systémy. Ako návrhy na zlepšenie bolo uvedené napr. rozšírenie widening nástrojov pre všetky oblasti; nové hodnotiace kritérium, podľa ktorého by v prípade rovnakého počtu bodov, boli preferované tie projekty, ktoré majú lepšie geografické rozloženie a taktiež sú žiadané lepšie synergie medzi H2020 a ESIF. V neposlednom rade treba na národnej úrovni zmeniť systém odmeňovania vedcov a a zvýšiť množstvo investícií. 
IGLO Core a IGLO Open 
V mesiaci február som sa zúčastnila IGLO Core – pravidelného stretnutia vedúcich styčných kancelárií. Na programe bola príprava FP9 a tiež príprava strednodobého hodnotenia H2020. Zvažuje sa, že by sa vytvorila IGLO skupina pre prípravu FP9 na lepšie zdieľanie informácií. 
Druhým bodom agendy bola príprava IGLO Summer recepcie a tiež ERA in Action seminára, ktoré sa budú konať 1.6.2017.
Ďalším bodom agendy bola prezentácia priorít Estónskeho predsedníctva v oblasti vedy a výskumu. Za Slovensko som prezentovala úspešné praktiky počas SK PRES. 
ES PRES bude mať dve hlavné priority a to: 
1.	Dopad a hodnota výskumu: zdôvodnenie na investovanie do výskumu a inovácií  a zvýšenie viditeľnosti excelentného výskumu demonštrovaním pozitívneho dopadu investícií za pomoci strednodobého hodnotenie. 
2.	Zvýšenie koherencie a otvorenosti EU výskumného a inovačného partnerstva.
Téme priorít počas estónskeho predsedníctva sa venovalo aj IGLO Open. 
IGLO pracovné skupiny
V mesiaci február som sa zúčastnila dvoch IGLO pracovných skupín – ERC a MSCA.
Na skupine pre ERC sme mali na programe určenie agendy  a témy na nasledujúci rok. Ďalším bodom skupiny bola príprava podujatia, ktoré sa bude konať v Bruseli k 10. výročiu fungovania ERC. 
Na pracovnej skupine pre MSCA boli hlavnou témou nástroje podporujúce rozširovanie účasti a šírenie excelentnosti a podpora krajín EÚ13. Pracovný program MSCA by mal v nasledujúcom období prijať zmeny, ktoré majú pomôcť zvýšiť účasť v Horizonte 2020 pre krajiny EÚ13. Konkrétne ide o zavedenie osobitného hodnotiaceho panelu pre widening krajiny. Okrem iného by sa mala rozšíriť Seal of excellence aj pre MSCA projekty a tiež by mali vzniknúť aj nové opatrenia na podporenie účasti partnerov z widening krajín v ITN. 
V prvej polovici mesiaca február som sa tiež zúčastnila druhého workshopu k budúcnosti spoločného programovania a k JPIs. Druhý workshop sa zameral na budúcnosť JPIs v nadchádzajúcom rámcovom programe. Na podujatí diskutovali najmä experti z ministerstiev aj JPIs, ktorí majú priamo skúsenosti s fungovaním týchto programov. 
Prezentácia a popularizácia slovenského výskumu a inovácií
Začíname pripravovať možné témy a podujatia, pri ktorých by sme mohli prezentovať slovenský výskum a inovácie. Taktiež do konca marca ešte stále beží projekt SECID, ktorého výsledky budeme publikovať začiatkom v prichádzajúcich týždňoch. 
Jedno z podujatí, pri ktorom budú prezentované slovenské subjekty a úspešné projekty bude Konferencia V4 na obehovú ekonomiku. Konferenciu organizujeme tak, ako každý rok s ďalšími kanceláriami krajín V4 a tiež Stálym zastúpením Maďarska pri EÚ. Tému konferencie sme dohodli na V4 raňajkách a keďže je to jedna z priorít Poľského predsedníctva vo V4, dohodli sme sa spoločne na tejto téme. Konferencia bude mať dve hlavné časti, pričom jedna z nich bude zameraná na vedecké projekty, ktoré  bežia a sú úspešné v každej krajine V4 a druhá časť bude venovaná skôr súkromným spoločnostiam, alebo priamo regiónom, ktoré sú úspešné pri napĺňaní cieľov obehovej ekonomiky. Konferencia tak prinesie možnosť našim vedcom a spoločnostiam odprezentovať svoje aktivity pred medzinárodným publikom. Podujatie sa navyše bude konať počas Green week týždňa, čo by malo zabezpečiť ešte vyššiu účasť. Na príprave konferencie za slovenskú stranu pracujem a hľadám potenciálnych rečníkov. 
Okrem tohto podujatia taktiež plánujeme pokračovať v ďalších podujatiach a to najmä v Science evening, ktoré je zamerané na prezentáciu slovenského úspešného vedca. V najbližších týždňoch by sme sa mali dohodnúť na konkrétnom dátume podujatia ako aj mene slovenského vedca, ktorý bude mať prednášku. Toto podujatie je taktiež zamerané na zviditeľnenie konkrétneho úspešného vedca/vedkyne. 
Prevádzkovanie informačného portálu
Počas februára som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Rovnako som za mesiac február pripravila newlsetter, ktorý bol následne poslaný 1 700 kontaktom z prostredia slovenskej vedy, výskumu a inovácií. 
Organizačná a administratívna činnosť v SLORD
V mesiaci február som prekladala faktúry pre SLORD od poskytovateľa telekomunikačných služieb z francúzskeho do slovenského jazyka pre účely CVTI SR.  Plnila som tiež všetky administratívne a organizačné úlohy, ktoré súvisia s riadnym chodom kancelárie. 
Rovnako ako projektová manažérka SECID som mala na starosti všetky administratívne úlohy a a záležitosti, ktoré mi vyplývajú zo SECID projektu.

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

Február  2017	
Dátum	Čas	Miesto	Účastník (SLORD)	Účastníci	Podujatie	
1.2.2017	11:00 – 12:30	KoWi	Terézia Lesayová	 	IGLO Pracovná skupina pre ERC 	
1.2.2017	14:30 – 16:00	ELI 	Terézia Lesayová		IGLO Pracovná skupina pre MSCA	
2.2. 2017	09:00 – 11:00	KoWi	Terézia Lesayová		LERU - Excellent Education in Research-rich Universities	
7.2.2017	11:00 – 12:30	KoWi	Terézia Lesayová, Soňa Pállayová		IGLO Open	
9.2.2017	11:00 – 17:00	Avenue Louise 231	Terézia Lesayová		2nd Workshop on the Future of JPIs	
14.2.2017	09:30 – 16:00	Charlemange	Terézia Lesayová		H2020 Coordinator´s day 	
21.2.2017	11:00 – 12:30	KoWi	Terézia Lesayová, Soňa Pállayová		IGLO Open Special - Beyond Horizon 2020	
24.2.2017	10:00 – 13:00	KoWi	Terézia Lesayová, Soňa Pállayová		Spreading Excellence and Widening Participation in the FP9	
28.2.2017	09:00 – 13:00	Borschette	Terézia Lesayová		Horizon 2020 – Performance and Future Simplification	

Stretnutia a rokovania

Február 2017	
Dátum	Čas	Miesto	Účastník (SLORD)	Účastníci	Téma stretnutia	Záznam	
7.2.2017	10:00 – 11:30	KoWi	Terézia Lesayová	IGLO Core  	IGLO CORE	Na programe bola príprava FP9 a tiež príprava strednodobého hodnotenia H2020. Zvažuje sa, že by sa vytvorila IGLO skupina pre prípravu FP9 na lepšie zdieľanie informácií. 
Druhým bodom agendy bola príprava IGLO Summer recepcie a tiež ERA in Action seminára, ktoré sa budú konať 1.6.2017.
Ďalším bodom agendy bola prezentácia priorít Estónskeho predsedníctva v oblasti vedy a výskumu. Za Slovensko som prezentovala úspešné praktiky počas SK PRES. 
	
14.2.2017	12:30 – 14:00	Place Jourdan 	Terézia Lesayová	Ivan Hromada – vedúci oddelenia pre vzdelávanie a výskum na SZ SR pri EÚ 	Výmena aktualít a informácií   	Na stretnutí sme si vymenili aktuálne informácie a novinky. 	
15.2.2017	14:00 – 15:00	SZ SR pri EÚ	Terézia Lesayová
	 Štátny tajomník MŠVVaŠ SR p. Krajňák 	Vyhodnotenie SK pres, účasť SR v Horizonte 2020 a aktivity styčnej kancelárie na rok 2017 	Na stretnutí so štátnym tajomníkom sme prebrali budúcnosť styčnej kancelárie, výzvy, ktoré nás čakajú na najbližšie roky, ako aj možnosti, ako zlepšiť účasť slovenských vedcov v Horizonte 2020. Okrem iného som si na stretnutí prebrala ďakovný list za profesionálnu prácu počas SK PRES.  	
17.2.2017	09:30 – 11:30	SZ HU pri EÚ	Terézia Lesayová	CZELO, PolSCa, SZ HU pri EÚ	V4 Breakfast 	Hlavným bodom agendy bola príprava programu pre tréning projektových manažérov. Druhým bodom bola V4 konferencia so zameraním na obehovú ekonomiku. V neposlednom rade sme mali prezentáciu officerky z Európskej komisie na tému „research marketing“. 	
23.2.2017	09:30 – 11:00	SLORD  	Terézia Lesayová	Renáta Králiková, koordinátorka projektu To dá rozum 
Stanislav Lukáč – projekt To dá rozum	Účasť SR v Horizonte 2020, odporúčania pre  ďalšie fungovanie SR v Horizonte 2020	Témou rozhovoru bola účačť slovenských vedcov v rámcovom programe a úskalia i úspechy slovenskej vedeckej komunite v európskou výskumnom priestore. 	
23.2.2017	14:30 – 16:00	SLORD	Terézia Lesayová	Renáta Králiková, koordinátorka projektu To dá rozum 
Stanislav Lukáč – projekt To dá rozum 	Účasť SR v Horizonte 2020, odporúčania pre  ďalšie fungovanie SR v Horizonte 2020 	Odporúčania prípadne návrhy, ako zlepšiť podmienky v slovenskej vede a zvýšiť účasť Slovenských vedcov v rámcových programov. 	
27.2.2017	10:30 – 11:30	Square de Meus   	Terézia Lesayová 	Inge Benner – zástupkyňa vedúcej kancelárie UKRO	Veľká Británia v Horizonte 2020, stav negociácií o Brexite 	Témou rozhovoru bol súčasný stav negociácií vlády VB s Európskou komisiou o MFF a FP9 a účasť VB v rámcových programoch. 	

5.  Odporúčané závery:
Nastaviť si nové úlohy a ciele a nový plán činnosti na rok 2017, ktoré budú v súlade so Štatútom Styčnej kancelárie SR pre výskum a vývoj v Bruseli. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
V roku 2017 je potrebné pokračovať v poskytovaní kvalitných konzultácií k príprave projektov EÚ. Okrem iného je potrebné, nie len pokračovať v poskytovaní cielených informácií, ale o možnostiach zapojenia sa do projektov, ale plne sa sústrediť na prípravu nového pracovného programu na roky 2018-2020. V tomto roku bude potrebné veľmi podrobne sledovať strednodobé hodnotenie Horizontu 2020 ako aj výsledky z verejných konzultácií. Rovnako bude nevyhnutné sledovať výsledky skupiny na vysokej úrovni, ktorej úlohou je maximalizovať dopad výskumných a inovačných programov v EÚ. V neposlednom rade je nevyhnutné sledovať priority nadchádzajúcich predsedníckych krajín v Rade EÚ v oblasti výskumu a inovácií, aby bolo možné vopred zachytiť nastupujúci trend. Mnohé tieto informácie sú priebežne zverejňované na webe SLORD. V minulých rokoch sme však zápasili s väčšou adresnosťou informácií presným cieľovým skupinám, čo sa nám podarilo čiastočne nastaviť. Budeme však musieť na lepšej adresnosti stále pracovať. Informácie, tak ako doteraz sú v pravidelných intervaloch najmä vo forme mesačného newslettru, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov.
Informovanie a školenia
Rok 2017 bude veľmi dôležitým rokom z hľadiska prípravy nadchádzajúceho trojročného pracovného programu na roky 2018-2020 a tiež z hľadiska strednodobého hodnotenia Horizontu 2020 a prípravy nadchádzajúceho 9. Rámcového programu. Preto bude naším cieľom pokračovať v informovaní o všetkých novinkách, ktoré sa chystajú na najbližšie obdobie a zmeny, ktoré môžu súvisieť s výsledkami strednodobého hodnotenia. Taktiež je veľmi dôležité dobre a detailne informovať o možnostiach zapojenia sa do strednodobého hodnotenia Horizontu 2020, nakoľko sa práve riešia otázky podpory pre „widening“ krajín. V neposlednom rade je užitočné taktiež informovať o novinkách a stave negociácií medzi UK a EÚ v oblasti vedy, výskumu a inovácií a tiež spôsoby financovania a status UK po brexite v horizonte 2020 a nadchádzajúcich FP. 
Okrem vyššie spomenutého je dôležité naďalej informovať o možnostiach zapájania sa do Horizontu 2020. Z minulého roka nadväzujeme na V4 školenie pre projektových manažérov, ktoré budeme organizovať v koncom apríla v dňoch 24.-26.4.2017 v spolupráci s ďalšími styčnými kanceláriami krajín V4 a tiež maďarským stálym zastúpením. Po pilotnom projekte v decembri minulého roku, sme získali spätnú väzbu a podľa toho prispôsobujeme program, aby ďalšie školenie bolo ešte efektívnejšie a „ušité na mieru“. Toto trojdňové školenie, ktoré sa bude konať v Bruseli poskytne vybraným účastníkom prehľad hlavných informácií, ktoré potrebuje účastník pri príprave projektu mať. Prednášky sú zamerané na fungovanie Horizontu 2020, na tvorbu nového rámcového programu, na otázky týkajúce sa auditu, marketingu a komunikácie a fungovaním JPIs, PPPs, KITs, ETP, či detailne na ňom budú prezentované otázky týkajúce sa duševného vlastníctva, otázok rodovej rovnosti a iných prierezových tém. Okrem iného bude tento tréning zahŕňať tiež stretnutia s projektovými manažérmi a officermi z EK a iné networkingové akcie. 
Taktiež je v tomto smere potrebné veľmi dobre a úzko spolupracovať s národnými delegátmi a národnými kontaktnými bodmi, aby sa zabránilo jednak duplicite informácií a tiež aby sa zaistil dobrý tok informácií. V neposlednom rade treba tiež úzko spolupracovať s MŠVVaŠ SR a to práve pri príprave spoločnej stratégie pre FP9 a jej následného informovania o jej procese príprav. 
Prezentácia a popularizácia slovenského výskumu a inovácií
Aj v tomto roku bude potrebné aktívne lobovať a presadzovať účasť Slovákov na konferenciách. Na tomto pracujeme, je však potrebné, aby sa zlepšilo financovanie slovenských vedcov určené na účasť na konferenciách a odborných seminároch v zahraničí. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. Preto budeme ďalej pokračovať s akciami, ktoré budeme organizovať v Bruseli, kde budeme pozývať slovenských vedcov a inovátorov, ktorí sa tak budú môcť prezentovať pred širším zahraničným publikom.  
6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                        .....................................
Dátum: 8.3.2017
								
Správu schválil:  prof. RNDr. Ján TURŇA, CSc., generálny riaditeľ  ......................................